ການສ້າງ ຖານສົ່ງ ລູກສອນໄຟ ເກົາຫຼີເໜືອ ຢຸດມາໄດ້ 8 ເດືອນແລ້ວ (ວີດີໂອ) 
ສະ​ຖາ​ບັນ​ຄົ້ນຄວ້າ​ຂສະຫະລັດ​ເວົ້າ​ວ່າ ຮູບ​ພາບຫລ້າ​ສຸດສະ​ແດງ​ໃຫ້​ເຫັນ​ວ່າ ການ​ກໍ່ສ້າງ​ຍັງ​ບໍ່​ທັນ​ໄດ້​ເລີ້ມຄືນ ຈົນ​ຮອດ​ທ້າຍ​ເດືອນ​ພຶດສະພາຜ່ານ​ມາ.
ພາບຖ່າຍໃໝ່ຈາກດາວທຽມ ສະແດງໃຫ້ເຫັນວ່າ ການກໍ່ສ້າງ ທີ່ຖານສົ່ງລູກຈະຫຼວດທີ່ສຳຄັນແຫ່ງນຶ່ງຂອງເກົາຫຼີເໜືອຊຶ່ງມີ ຈຸດປະສົງຈະນຳໃຊ້ໃນການທົດລອງ ລູກຈະຫຼວດທີ່ໃຫຍ່ກວ່າ ເກົ່າແລະກ້າວໜ້າທັນສະໄໝກວ່າເກົ່ານັ້ນ ໄດ້ຍຸຕິລົງມາໄດ້ 8 ເດືອນແລ້ວ ສະຖາບັນຄົ້ນຄວ້າ 38 ເໜືອ ກ່າວວ່າ ເກົາຫລີເໜືອໄດ້ປະຕິ ບັດງານຢ່າງວ່ອງ ໄວ ໃນການສ້າງຖານສົ່ງລູກຈະຫຼວດ ສູນ ກາງຄວບຄຸມ ແລະຕຶກອາຄານບ່ອນປະກອບລູກສອນໄຟທີ່ ຖານສົ່ງດາວທຽມ Tonghae ຢູ່ໃນເຂດແຄມຝັ່ງທະເລ ທາງ ພາກຕາເວັນອອກສຽງເໜືອຂອງປະເທດ ຮູບພາບ ຈາກດາວທຽມຂອງເອກກະຊົນ ທີ່ຖ່າຍໃນທ້າຍປີ ແລ້ວນີ້ ສະແດງໃຫ້ເຫັນວ່າ ການກໍ່ສ້າງໄດ້ຢຸດລົງຢ່າງລຶກລັບ ສະຖານບັນຄົ້ນຄວ້າຂອງສະຫະລັດ ໃນຂັ້ນຕົ້ນກ່າວວ່າ ໂຄງ ການນີ້ອາດຈະຢຸດເຊົາເປັນການຊົ່ວຄາວ ເນື່ອງຈາກມີຝົນຕົກ ໜັກ ແລະພາຍຸໄຕ້ຝຸ່ນ ແຕ່ໃນວັນອັງຄານມື້ນີ້ ສະຖາບັນຄົ້ນຄວ້າຂອງສະຫະລັດເວົ້າວ່າ ຮູບພາບຫລ້າສຸດສະແດງໃຫ້ເຫັນວ່າ ການກໍ່ສ້າງຍັງບໍ່ທັນໄດ້ເລີ້ມຄືນຈົນຮອດທ້າຍເດືອນພຶດ ສະພາຜ່ານມາ ຮູບພາບຍັງສະແດງໃຫ້ເຫັນວ່າ ມີຫຍ້າກໍາລັງເກີດຢູ່ຂ້າງໃນຕຶກອາຄານປະກອບລູກສອນໄຟ ສະຖາບັນຄົ້ນຄວ້າ 38 ເໜືອກ່າວວ່າ ການຢຸດສະງັກລົງໃນການກໍ່ສ້າງອາດສະແດງໃຫ້ເຫັນວ່າ ເກົາຫລີເໜືອໄດ້ຕັດສິນ ທີ່ຈະພັດທະນາ ລູກຈະຫຼວດຂະໜາດ ໃຫຍ່ ແບບຊ້າໆຫຼືອາດຈະຢຸດເຊົາໄປເລີຍກໍເປັນໄດ້ ສະຖາບັນດັ່ງກ່າວເວົ້າວ່າ ຫຼືພຽງຢາງອາດໄດ້ຕັດສິນໃຈໄປແລ້ວວ່າ ການທົດລອງຈະມີຂື້ນທີ່ຖານສົ່ງດາວ ທຽມແຫ່ງໃໝ່ Sohae